सुदुर पश्चिमको डडेलधुराको रुवाखोला ५ मा सन् १९४६ जुन १३ मा जन्मिएका शेरबहादुर देउवा विद्यार्थी कालदेखि कांग्रेसको राजनीतिमा सक्रिय भएका हुन्। उनी नेपाल विद्यार्थी संघको दोश्रो महाधिवेशनबाट अध्यक्ष बनेका थिए। २०४६ सालमा प्रजातन्त्र आएपछिका तीनवटै संसदीय निर्वाचन र दोश्रो जनआन्दोलनपछिका दुईवटै संविधानसभा चुनावमा नेता देउवा लगातार विजयी हुदै आएका छन्। ४५ वर्षको उमेरमा गृहमन्त्री बनेपछि प्रधानमन्त्रीको कुर्सीमा आसीन हुन उनलाई ५ वर्ष पनि कुर्नु परेन। ५० वर्ष नपुग्दै २०५२ सालमा प्रधानमन्त्री बनेका देउवाले तीनपटक त्यो अवसर पाइसकेका छन्।
